***Little Big Man*** (sh. *Mali veliki čovjek*) je američki vestern film snimljen 1970. godine u režiji Arthura Penna, poznat kao jedno od najvažnijih i najutjecajnijih revizionističkih ostvarenja žanra.

Predstavlja adaptaciju istoimenog romana Thomasa Bergera. Naslovni protagonist, čiji lik tumači Dustin Hoffman, je Jack Crabb, 121-godišnji starac koji u (tada) suvremenom staračkom domu historičaru prepričava svoj život. Radnja se potom prebacuje u 1859. godine i prikazuje kako 10-godišnjeg Jacka nakon masakra roditelja usvajaju Čejeni te kako će sljedećih nekoliko godina provesti kako među Čejenima, tako i među bijelcima, doživljavajući niz bizarnih pustolovina i srećući važne historijske ličnosti poput generala Custera (čiji lik tumači Richard Mulligan), a što kulminira u znamenitoj bitci kod Little Big Horna u kojoj će biti jedini preživjeli bijelac.

Kao i originalni roman, i film je nastojao na satirički način "izvrnuti" mitologiju, ali mu je režiser Penn dodao i snažni antiestablišmentski naboj, sasvim u skladu sa političkim shvaćanjima i svjetonazorom mlađe publike na koju se sve više oslanjao Novi Hollywood. Film se također shvaćao i nimalo implicitna aluzija na još uvijek aktualni vijetnamski rat, prije svega zbog svega zbog prilično eksplicitnih scena masovnih pokolja Indijanaca koje izvodi američka vojska, ali i time što je Custer, koji se dotada tradicionalno prikazivao kao američki heroj i mučenik, u filmu prikazan kao krvoločni luđak koji će kod Big Horna stradati isključivo zbog svoje neutažive želje za istrijebljenjem svih Indijanaca. Film je prilično vješto balansirao između politički angažirane drame i crne komedije, a kasnije je posebne pohvale dobio Hoffman, i to zato što je bez ikakvih problema tumačio lik, bilo kao nedozrelo dijete, bilo kao 121-godišnjeg starca.

Uloge
-----

* Dustin Hoffman ... Jack Crabb (alias Mali veliki čovjek)
* Faye Dunaway ... Louise Pendrake (alias Lulu Kane)
* Chief Dan George ... Old Lodge Skins
* Martin Balsam ... Allardyce T. Meriweather
* Richard Mulligan ... Gen. George Armstrong Custer
* Jeff Corey ... Wild Bill Hickok
* Aimée Eccles ... Sunshine
* Kelly Jean Peters ... Olga Crabb
* Carole Androsky ... Caroline Crabb
* Robert Little Star ... Little Horse
* Cal Bellini ... Younger Bear
* Thayer David ... Velečasni Silas Pendrake
* Ruben Moreno ... Shadow That Comes in Sight
* Steve Shemayne ... Burns Red in the Sun
* William Hickey ... historičar
* James Anderson ... Narednik

Izvori
------

1. ↑  „Little Big Man, Box Office Information". Box Office Mojo. Pristupljeno 29. I 2012.

Vanjske veze
------------

* *Little Big Man* na sajtu IMDb
* *Little Big Man* na filmskoj bazi podataka TCM

| * p
* r
* u
Filmovi koje je režirao Arthur Penn |
| --- |
| 1950-e | 
* *The Left Handed Gun* (1958)

 |
| 1960-e | 
* *The Miracle Worker* (1962)
* *Mickey One* (1965)
* *The Chase* (1966)
* *Bonnie and Clyde* (1967)
* *Alice's Restaurant* (1969)

 |
| 1970-e | 
* *Little Big Man* (1970)
* *Night Moves* (1975)
* *The Missouri Breaks* (1976)

 |
| 1980-e | 
* *Four Friends* (1981)
* *Target* (1985)
* *Dead of Winter* (1987)
* *Penn & Teller Get Killed* (1989)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 221436800
* SUDOC: 177521368
* BNF: cb142933652 (podaci)
* BNE: XX4043445

 |